CELEX: 62016CN0388
Language: sl
Date: 2016-07-13 00:00:00
Title: Zadeva C-388/16: Tožba, vložena 13. julija 2016 – Evropska komisija/Kraljevina Španija

29.8.2016   
            
            
               SL
            
            
               Uradni list Evropske unije
            
            
               C 314/16
            
         Tožba, vložena 13. julija 2016 – Evropska komisija/Kraljevina Španija
   (Zadeva C-388/16)
   (2016/C 314/22)
   Jezik postopka: španščina
   
      Stranki
   
   
      Tožeča stranka: Evropska komisija (zastopnika: L. Nicolae in S. Pardo Quintillán, agenta)
   
      Tožena stranka: Kraljevina Španija
   
      Predlogi tožeče stranke
   
   
               —
            
            
               Razglasi naj se, da Kraljevina Španija s tem, da ni sprejela ukrepov, ki so potrebni za izvršitev sodbe Sodišča z dne 11. decembra 2014 v zadevi C-576/13 (1), Komisija/Kraljevina Španija, ki se nanaša na neizpolnitev obveznost Kraljevine Španije iz člena 49 PDEU, ni izpolnila obveznosti iz člena 260 PDEU.
            
         
               —
            
            
               Kraljevini Španiji naj se naloži, da mora Komisiji plačati periodično denarno kazen v znesku 134 107,2 EUR za vsak dan zamude pri izvršitvi sodbe v zadevi C-576/13, in sicer od dneva izreka sodbe v obravnavani zadevi do popolne izvršitve sodbe v zadevi C-576/13.
            
         
               —
            
            
               Kraljevini Španiji naj se naloži, da mora Komisiji plačati pavšalni znesek, ki se izračuna tako, da se dnevni znesek 27 522 EUR pomnoži s številom dni trajanja kršitve od dneva razglasitve sodbe v zadevi C-576/13 do:
            
         
               —
            
            
               dneva, ko bo Kraljevina Španija sprejela ukrepe, potrebne za izvršitev sodbe v zadevi C-576/13, če Sodišče ugotovi, da je do tega sprejetja prišlo pred izrekom sodbe v obravnavani zadevi,
            
         
               —
            
            
               datuma izreka sodbe v obravnavani zadevi, če sodba v zadevi C-576/13 do tedaj ne bo popolnoma izvršena.
            
         
               —
            
            
               Kraljevini Španiji naj se naloži plačilo stroškov.
            
         
      Tožbeni razlogi in bistvene trditve
   
   Kraljevina Španija ni sprejela ukrepov, potrebnih za izvršitev sodbe Sodišča z dne 11. decembra 2014 v zadevi C-576/13, Komisija/Kraljevina Španija.
   
      (1)  EU:C:2014:2430